***Laiškas naujiems tėveliams***

*Džiaugiamės, kad Jūsų vaikutis lankys mūsų darželį ir labai laukiame Jūsų atvykstant.*

*Šiais metais į darželį priimame daug mažųjų, todėl norėčiau kreiptis į Jus ir pakviesti susipažinimo pokalbiui bei pasirašyti ikimokyklinio ugdymo sutartį.*

*Prašytume prieš atvykstant paskambinti į darželį telefonu 852777998 arba parašyti el. laišką adresu* *rastine@lakstingala.vilnius.lm.lt**, kad galėtume susitarti ir suderinti Jūsų atvykimo laiką, priešingu atveju Jums tektų ilgai laukti. Prašome atvykti abu tėvelius su vaikučiu. Turėkite vaiko gimimo liudijimą, vieno iš tėvų asmens dokumentą, gyvenamosios vietos abiejų tėvų deklaraciją, gydytojo pažymą Forma Nr – 027/a. Atvykti į darželį su dokumentais reikia iki birželio 30 dienos. Nepranešus apie neatvykimą, sutartis nesudaroma ir vaikas netenka vietos įstaigoje. Jeigu žadate nelankyti mūsų darželio galite apie tai pranešti el. paštu* *rastine@lakstingala.vilnius.lm.lt**.*

*Prieš atvykstant prašytume perskaityti ikimokyklinio ugdymo sutartį, kurią rasite iškart po šiuo laišku. Pokalbio metu aptarsime ir tuos klausimus, kurie galbūt nėra įtraukti į šią sutartį.*

*Informuojame, kad rugpjūčio mėnesio pabaigoje vyks naujų grupių tėvų susirinkimai, kuriuose susipažinsite su auklėtojomis ir kitais tėveliais. Į susirinkimą kviečiame abu tėvelius (be senelių ir vaikų). Susirinkimo metu bus aptarti adaptacijos, mokesčio už darželį ir kiti aktualūs klausimai.*

*Nuo rugsėjo 1 dienos numatomos šios naujos grupės:*

*,,Katinėlių“ grupė (1,5 – 3 m., 7 vaikai lankys antrus metus, kiti vaikai iš namų, grupės darbo trukmė 7.30 – 18,00), dirbs auklėtojos Liucija ir Ala;*

*,,Deimantėlių“ grupė (1,5 – 3 m., visi vaikai iš namų, grupės darbo trukmė 6.30 – 18.30), dirbs auklėtojos Veronika ir Marija;*

*,,Nykštukų“ grupė (3 m., vaikai perkeliami iš ,,Deimantėlių“ gr. ir keli vaikai iš namų, grupės darbo trukmė 7.30 – 18.00), dirbs auklėtojos Božena ir Viktorija;*

*,,Pūkelių“ grupė (3 m., 13 vaikų perkeliama iš ,,Katinėlių“ gr., kiti vaikai iš namų, grupės darbo trukmė 7.30 – 18.00), dirbs auklėtojos Onutė ir Valerija;*

*,,Aitvariukų“ grupė (3 m., visi vaikai iš namų, grupės darbo trukmė 7.30 – 18.00), dirbs auklėtojos Ana ir Nijolė.*

*Daugumos vaikų raidai yra būdingi tie patys požymiai, tačiau vaikai auga ir vystosi labai skirtingai, individualiai. Vienas dvimetis kalba sakiniais, o kitas tik paskirais žodžiais. Tai yra visiškai normalu. Visi turime savo vystymosi raidą ir esame skirtingi. Nesijaudinkite, jeigu Jūsų vaikas dar ko nors nemoka ☺*

*Galbūt dar svarstote ar leisti vaiką į darželį. Mokslininkai neneigia, kad šeimose vaikams sudaromos tikrai geros sąlygos jiems augti, bet tyrimai rodo, kad visapusiškam vaiko ugdymui, ypač nuo 3 – 4 m. palankesnė yra ikimokyklinio ugdymo įstaigos aplinka, kur vaikai gali bendrauti ir žaisti su bendraamžiais, kur sukurta turtinga, vaiko poreikiams pritaikyta aplinka, kur dirba atsidavę profesionalūs ir kompetentingi pedagogai, kiti specialistai, stebintys vaiko raidą, siekantys, kad vaikas kuo visapusiškiau atskleistų savo prigimtines galias, pasiektų kuo geresnius mokymosi rezultatus ir taptų laimingas gyvenime.*

***Maloniai laukiame Jūsų atvykstant! ☺***

*Pagarbiai,*

 *Direktorė Virginija Smalin*skienė